ddrg/super_eurlex huggingface dataset:
(6)

„Malteškim Zakonom o poduzetništvu (poglavlje 463. zakonâ Malte)”/„L-Att dwar il-Korporazzjoni għall-Intrapriża ta’ Malta (Kap. 463 tal-Liġijiet ta’ Malta)” i „Obaviješću Vlade br. 389 od 13. travnja 2020.”/„Notifikazzjoni tal-Gvern Nru 389 tat-13 ta’ April 2020”, na koje se upućuje u članku 3. točki (a) Provedbene odluke (EU) 2020/1352, uveden je dodatak na plaću povezan s bolešću COVID-19 kojim su obuhvaćeni zaposlenici i samozaposlene osobe radi ublažavanja poremećaja prouzročenog izbijanjem bolesti COVID-19. U razdoblju od ožujka do lipnja 2020. zaposlenici u punom radnom vremenu koji su radili u sektorima najteže pogođenima krizom navedenima u Prilogu A na koji se upućuje u Obavijesti Vlade br. 389 imali su pravo na dodatak na plaću u iznosu od 800 EUR mjesečno. U manje pogođenim sektorima navedenima u Prilogu B na koji se upućuje u Obavijesti Vlade br. 389 zaposlenici u punom radnom vremenu imali su pravo primati 160 EUR mjesečno. Potpora je bila dostupna i zaposlenicima u nepunom radnom vremenu u manjem iznosu. U srpnju 2020. revidirani su popisi sektora uključenih u ta dva priloga. Sektorima koji su prethodno primali potporu u okviru programa, ali nisu uključeni u revidirani Prilog A ili revidirani Prilog B pružena je pomoć dodatkom na plaću u iznosu od 600 EUR za zaposlenike u punom radnom vremenu. Program s tim uvjetima produljen je do kraja 2020. Od siječnja 2021. iznos dodatka na plaću odgovara padu prodaje tijekom šest mjeseci u razdoblju od ožujka do listopada 2020. u odnosu na promet prijavljen tijekom šest mjeseci u razdoblju od ožujka do listopada 2019. Ako nema dostupne evidencije o PDV-u, dodatak na plaću isplaćuje se na temelju kriterija primjenjivih u 2020. Predviđeno je da program traje do kraja 2021. U drugoj polovini 2021. potpora će ostati na snazi za djelatnosti pružanja usluga smještaja i ugostiteljske djelatnosti u skladu s utvrđenim parametrima. Za ostale djelatnosti koje ispunjavaju uvjete za potporu potpora će se smanjiti na 66 % u trećem tromjesečju 2021. te će se dodatno smanjiti na 33 % u posljednjem tromjesečju godine. Program će ostati dostupan samo za ona poduzeća koja su već ispunjavala uvjete za potporu u okviru izvornog programa. Trenutačno program u praksi primjenjuje „Malta Enterprise”, a on će biti dodatno pojašnjen u predstojećoj Obavijesti Vlade. Prema novim pravilima programom će se obuhvatiti i zamjena zaposlenika (to jest zamjena zaposlenika koji su dobrovoljno raskinuli radni odnos nakon lipnja 2020.) ako se time ne premaši broj zaposlenika s kraja svibnja 2020. Tijela su zatražila samo dio iznosa javnih rashoda koji se odnosi na zaposlenike koji su neprekidno bili zaposleni, a isključen je dio za nove zaposlenike.
(4)

Odbor veleposlanika AKP-EU donio je 4. prosinca 2020. Odluku br. 2/2020 (3) o izmjeni Odluke br. 3/2019 (4) o donošenju prijelaznih mjera na temelju članka 95. stavka 4. Sporazuma o partnerstvu AKP-EU radi produljenja primjene odredaba Sporazuma o partnerstvu AKP-EU do 30. studenoga 2021. ili do stupanja na snagu novog sporazuma AKP-EU („novi sporazum”) ili do privremene primjene novog sporazuma između Unije i država AKP-a, ovisno o tome što nastupi prije. Razdoblje utvrđeno u članku 1. stavku 5. Unutarnjeg sporazuma o 11. ERF-u tijekom kojeg se mogu preuzeti obveze za sredstva koja proizlaze iz vraćenih sredstava u okviru Investicijskog instrumenta za zemlje AKP-a za operacije u okviru 9., 10. i 11. Europskog razvojnog fonda trebalo bi produljiti do 30. lipnja 2021. kako bi se omogućilo preuzimanje novih obveza za vraćena sredstva u okviru Investicijskog instrumenta za zemlje AKP-a i stalna potpora zemljama AKP-a sve dok instrument za financiranje susjedstva, razvoja i međunarodne suradnje donesen na temelju prijedloga o NDICI-ju (instrument za vanjsko financiranje) ne postane u potpunosti operativan.
—

g. José Manuel Cabral Dias BOLIEIRO, Member of a Regional Executive: President of the Regional Government of Azores,
(2)

Prema informacijama koje je dostavilo nadležno tijelo, to je djelovanje bilo potrebno kako bi se zaštitilo javno zdravlje. Zbog parkiranja i skladištenja zrakoplova dolazi do taloženja vode u gorivu. Mikroorganizmi, kao što su bakterije, plijesni i kvasci, koji rastu u nataloženoj vodi i hrane se ugljikovodicima iz goriva na prijelazu između vode i goriva uzrokuju mikrobiološku kontaminaciju. Ako se ne spriječi rast mikroorganizama, mikrobiološka kontaminacija spremnika za gorivo i sustava za dovod goriva zrakoplova može dovesti do kvara na motoru zrakoplova i ugroziti njegovu plovidbenost, čime se ugrožava sigurnost putnika i posade. Pandemija bolesti COVID-19 i posljedična ograničenja letenja doveli su do privremenog parkiranja brojnih zrakoplova. Mirovanje zrakoplova pogoršava mikrobiološku kontaminaciju.
(1)

U skladu s postupkom utvrđenim u člancima od 19. do 22. Uredbe Vijeća (EU) 2018/1877 („Financijska uredba o 11. ERF-u”) Komisija do 15. listopada 2020. podnosi prijedlog u kojim se određuju: (a) gornja granica za godišnji iznos doprinosa za 2022.; (b) godišnji iznos doprinosa za 2021.; (c) iznos prvog obroka doprinosa za 2021.; i (d) indikativna, neobvezujuća predviđanja za očekivane godišnje iznose doprinosa za godine 2023. i 2024.
(4)

Konkretnije, „Zakon br. 5/2004 zb. o službama za zapošljavanje”, koji je naveden u zahtjevu Slovačke od 6. kolovoza 2020., temelj je za uvođenje niza mjera u odgovoru na učinak izbijanja bolesti COVID-19, uključujući program potpore poslodavcima čiji su zaposlenici na privremenom dopustu od ožujka 2020. do prosinca 2021. Ti poslodavci mogu zatražiti povrat troškova plaća u iznosu do 80 % uobičajene bruto plaće zaposlenika na privremenom dopustu do najviše 880 EUR mjesečno uz uvjet zadržavanja zaposlenika. Osim toga, uveden je niz popratnih mjera: (a) paušalni doprinos po zaposleniku od ožujka do kraja rujna 2020. pod uvjetom smanjenja prodaje od najmanje 20 % (mjesečna potpora od 180 do 540 EUR, ovisno o smanjenju prodaje); (b) paušalni doprinos do kraja rujna 2020. koji se isplaćuje samozaposlenim osobama koje imajuobvezno socijalno osiguranje pod uvjetom smanjenja prodaje od najmanje 20 % (mjesečna potpora od 180 do 540 EUR, ovisno o smanjenju prodaje); (c) povrat 80 % bruto plaće zaposlenika (do najviše 1 100 EUR) do kraja rujna 2020. za poduzeća zatvorena odlukom i (d) paušalnu naknadu od 210 EUR mjesečno do kraja rujna 2020. za radnike koji rade na temelju ugovora, trgovačka društva s jednim članom i samozaposlene osobe. Paušalna naknada može se smatrati mjerom koja je slična programima skraćenog radnog vremena, kako je navedeno u Uredbi (EU) 2020/672, jer je njezin cilj zaštititi samozaposlene osobe ili slične kategorije radnika od smanjenja ili gubitka dohotka.
(3)

Izbijanje bolesti COVID-19 dovelo je do imobilizacije znatnog dijela radne snage u Španjolskoj. To je dovelo do iznenadnog i znatnog povećanja javnih rashoda u Španjolskoj u vezi s programom skraćenog radnog vremena, sličnim programima koji su posebno usmjereni na samozaposlene osobe i radnike u sektoru turizma te u vezi s potporama mjerama javnog zdravlja, kako je navedeno u uvodnim izjavama od 4. do 9.
(b)

članak 2. stavak 1. podstavak C točka (d), članak 2. stavak 1. podstavak C.a, točka (c), članak 2. stavak 1. podstavak D točka 1. podtočka (d), članak 2. stavak 1. podstavak D točka 2. podtočka (b), članak 2. stavak 1. podstavak D točka 3. podtočka (c), članak 2. stavak 3. podstavak A točka (c) i članak 14.a točka (a) Direktive 66/402/EEZ te točka 7. Priloga I. toj direktivi;
(119)

Komisija ponajprije napominje da je Zakon br. 193/2018 kojim se društvo SNN prisiljava da kupuje od društva CNU donesen u Parlamentu, (vidjeti uvodnu izjavu (53)). Kao posljedica tog zakona, društvo SNN imat će obvezu kupovanja uranijeva dioksida od društva CNU na temelju stvarnih troškova rafiniranja društva CNU, neovisno o profitabilnosti transakcije za društvo SNN, ponajprije u usporedbi s alternativnim izvorima opskrbe uranijevim dioksidom, primjerice, od društva Cameco sa sjedištem u Kanadi. To jasno ukazuje na to da ugovori o opskrbi između društava SNN i CNU, u skladu s tim zakonom, nisu neovisne poslovne odluke društva SNN koje se temelje na tržištu, već će one biti posljedica izvršavanja zakonodavnih ovlasti rumunjske države. To znači da je u konačnici rumunjska država ta koja izvršava odlučujući utjecaj na odluku društva SNN o sklapanju ugovora o kupnji uranijeva dioksida od društva CNU i na povezane uvjete tog ugovora (konkretno, njegovu cijenu).
(10)

Vijeće ICAO-a donijelo je 2016. izmjene niza priloga Čikaškoj konvenciji čiji je cilj smanjiti nezgode i nesreće uzrokovane izlijetanjem s uzletno-sletne staze. Te izmjene („izmjene”) navedene su u dopisima upućenima državama članicama ICAO-a AN 4/1 2.26-16/19, AN 2/2.4 – 16/18, AN 10/1.1 – 16/17 i AN 11/1.3.29-16/12 i primjenjivat će se u državama ugovornicama od 5. studenoga 2020.
(9)

Rad platforme Fit for Future trebao bi biti bolje strukturiran i usmjereniji nego rad platforme REFIT. Stoga bi Platforma trebala raditi na temelju godišnjeg programa rada koji će sastaviti njezini članovi, i to na temelju prijedloga Komisije i u dogovoru s njom, uzimajući u obzir problematično zakonodavstvo utvrđeno: (a) u Izvješću radne skupine za supsidijarnost, proporcionalnost i inicijativu „Činiti manje, ali učinkovitije” (7); (b) u velikim evaluacijama i provjerama primjerenosti koje provodi Komisija; (c) u informacijama država članica, mreže izaslanika MSP-ova, Odbora regija i Europskoga gospodarskog i socijalnog odbora o zakonodavstvu Unije koje predstavlja najveće opterećenje; (d) u doprinosu dionika i šire javnosti.
Članak 3.

Kriteriji prihvatljivosti za utržive dužničke vrijednosne papire

4. Kupnje nominalnih utrživih dužničkih instrumenata uz negativni prinos do dospijeća (ili najniži prinos (engl. yield to worst)) jednake pasivnoj kamatnoj stopi ili iznad pasivne kamatne stope dozvoljene su. Kupnje nominalnih utrživih dužničkih instrumenata uz negativni prinos do dospijeća (ili najniži prinos (engl. yield to worst)) ispod pasivne kamatne stope dozvoljene su u mjeri u kojoj je to potrebno.
Poduzeće Abcr GmbH (DE) Agilent Technologies Manufacturing GmbH & Co. KG (DE) Arkema France (FR) Biovit d.o.o. (HR) Daikin Refrigerants Europe GmbH (DE) F-Select GmbH (DE) FOT LTD (BG) Gedeon Richter Plc. (HU) Hudson Technologies Europe S.r.l. (IT) Labmix24 GmbH (DE) LGC Standards GmbH (DE) Ludwig-Maximilians-Universität (DE) Mebrom NV (BE) Neochema GmbH (DE) Philipps-Universität Marburg (DE) Restek GmbH (DE) Safety Hi-Tech srl (IT) Sigma Aldrich Chimie sarl (FR) Sigma-Aldrich Chemie GmbH (DE) Solvay Fluor GmbH (DE) Solvay Specialty Polymers France SAS (FR) Solvay Specialty Polymers Italy SpA (IT) Techlab SARL (FR) Ultra Scientific Italia srl (IT) Valliscor Europa Limited (IE)
(2)

Provedbenom odlukom Vijeća 2012/232/EU (2) Rumunjskoj je do 31. prosinca 2014. odobreno da ograničava na 50 % pravo na odbitak PDV-a na kupnju, stjecanje unutar Zajednice, uvoz, najam ili leasing određenih motornih cestovnih vozila, kao i PDV-a naplaćenog na troškove povezane s tim vozilima, kad se vozila ne koriste isključivo u poslovne svrhe, te da porezne obveznike oslobodi obveze da se korištenje takvim vozilima za svrhe koje nisu poslovnog karaktera smatra isporukom usluga uz naknadu u skladu s člankom 26. stavkom 1. točkom (a) Direktive 2006/112/EZ. Provedbenom odlukom Vijeća (EU) 2015/156 (3) razdoblje valjanosti Provedbene odluke 2012/232/EU produljeno je do 31. prosinca 2017. Provedbenom odlukom Vijeća (EU) 2017/2012 (4) Rumunjskoj je odobrena primjena mjera odstupanja do datuma stupanja na snagu pravila Unije kojima se utvrđuje koji troškovi povezani s motornim cestovnim vozilima ne daju pravo na potpuni odbitak PDV-a ili do 31. prosinca 2020., ovisno o tome što nastupi ranije.
(10)

Da bi se zajamčilo potrebno daljnje postupanje u okviru zatraženog odstupanja, a posebno ocijenio utjecaj na povrat PDV-a poreznim obveznicima na koje se to odstupanje odnosi, od Italije bi trebalo zahtijevati da do rujna 2021. Komisiji podnese izvješće o općoj situaciji u vezi s povratom PDV-a poreznim obveznicima, a posebno u vezi s prosječnim razdobljem povrata PDV-a poreznim obveznicima, te u vezi s djelotvornosti posebne mjere i svih ostalih mjera koje je Italija provela radi smanjenja utaje poreza u predmetnim sektorima. To bi izvješće trebalo sadržavati popis različitih provedenih mjera te datume njihova stupanja na snagu.
— Delegiranoj uredbi Komisije (EU) 2019/331 od 19. prosinca 2018. o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća — Delegiranoj odluci Komisije (EU) 2019/708 od 15. veljače 2019. u pogledu utvrđivanja o dopuni Direktive 2003/87/EZ Europskog parlamenta i Vijeća u pogledu utvrđivanja sektora i podsektora koji se smatraju izloženima značajnom riziku od istjecanja ugljika, za razdoblje od 2021. do 2030. — bilo kojem međusektorskom faktoru korekcije u ETS-u EU-a u razdobljima od 2021. do 2025. ili od 2026. do 2030., kako su na snazi na dan stupanja na snagu ovog Sporazuma.
ODLUKA (EU) 2019/2158 EUROPSKE SREDIŠNJE BANKE

od 5. prosinca 2019.

o metodologiji i postupcima za utvrđivanje i prikupljanje podataka u vezi s faktorima naknade koji se upotrebljavaju za izračun godišnjih naknada za nadzor (ESB/2019/38)

(preinaka)

UPRAVNO VIJEĆE EUROPSKE SREDIŠNJE BANKE,

uzimajući u obzir Ugovor o funkcioniranju Europske unije,

uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 4. stavak 3., drugi podstavak i članak 30.,

budući da:

DONIJELO JE OVU ODLUKU:

Članak 4.

Obavijest o odbitku imovine i/ili iznosa izloženosti riziku društava kćeri sa sjedištem u državama članicama nesudionicama i trećim zemljama

Obveznici naknade koji namjeravaju isključiti imovinu i/ili iznos izloženosti riziku društava kćeri sa sjedištem u državama članicama nesudionicama i trećim zemljama u skladu s člankom 10. stavkom 3. točkom (c) Uredbe (EU) br. 1163/2014 (ESB/2014/41) obavještavaju ESB o svojoj odluci najkasnije do 30. rujna razdoblja za koje se izračunava naknada. U obavijesti se navodi primjenjuje li se odbitak doprinosa društava kćeri sa sjedištem u državama članicama nesudionicama i trećim zemljama na ukupan faktor naknade za izloženost riziku, na ukupan faktor naknade za imovinu ili na oba faktora naknade. Ako ESB nije primio tu obavijest do 30. rujna razdoblja naknade za koje se izračunava naknada, ukupna izloženost riziku i ukupna imovina utvrđuju se u skladu s člankom 3. stavkom 1. Ako ESB pravovremeno primi više od jedne obavijesti, prednost ima posljednja obavijest koju je ESB primio do 30. rujna razdoblja naknade za koje se izračunava naknada.
(1)

U skladu s postupkom utvrđenim u člancima od 19. do 22. Financijske uredbe o 11. ERF-u te uzimajući u obzir prijedlog za uvrštenje Europskog razvojnog fonda (ERF) u proračun prema Komisijinu prijedlogu instrumenta za vanjsko financiranje za razdoblje nakon 2020., Komisija do 15. listopada 2019. treba predstaviti prijedlog kojim se određuju (a) gornja granica doprinosa za 2021.; (b) godišnji iznos doprinosa za 2020.; (c) iznos prvog obroka doprinosa za 2020.; i (d) indikativna, neobvezujuća predviđanja za očekivane godišnje iznose doprinosa za 2022. i 2023.
(8)

Sjedinjenim Američkim Državama odobreno je 15. veljače 1985. izuzeće od obveza iz članka I. stavka 1. Općeg sporazuma o carinama i trgovini iz 1994. („GATT iz 1994.”) za razdoblje od 1. siječnja 1984. do 30. rujna 1995. Članice su 15. studenoga 1995. produljile izuzeće do 30. rujna 2005. te su ga potom 29. svibnja 2009. ponovno produljile do 31. prosinca 2014. Članice su 5. svibnja 2015. produljile izuzeće u pogledu članka I. stavka 1. GATT-a iz 1994. do 31. prosinca 2019. te su proširile izuzeće tako da obuhvati članak XIII. stavke 1. i 2. GATT-a iz 1994. u mjeri u kojoj je to potrebno kako bi Sjedinjene Američke Države primjenjivale oslobođenje od carine na uvoz prihvatljivih proizvoda podrijetlom iz zemalja korisnica određenih u skladu s odredbama Zakona o gospodarskom oporavku Karipskog bazena („CBERA”).
ex ex 0210.1991 ex ex 1602.4910

Svinjska vratina u salamuri, sušena na zraku u komadu, narezana na komade ili tanke šnite („Coppa”)
1.

Komisija osigurava da: — odobrenje u ime Unije bude u interesu Unije; — se odobrenjem u ime Unije doprinosi ostvarivanju ciljeva koje Unija želi postići u okviru svoje trgovinske politike; — se odobrenjem u ime Unije uzimaju u obzir interesi proizvođača, trgovaca i potrošača iz Unije; — odobrenje u ime Unije ne bude protivno pravu Unije ili međunarodnom pravu, a posebno da ne bude protivno Uredbi (EU) br. 1308/2013 Europskog parlamenta i Vijeća (4), ne dovodeći u pitanje pravo Komisije na donošenje delegiranih akata o izmjeni pravila Unije u skladu s izmjenama Sporazuma koje je donijelo Vijeće članova, osobito u pogledu tržišnih standarda u sektoru maslinova ulja i stolnih maslina kako je navedeno u članku 75. te uredbe; — se odobrenjem u ime Unije, kada je to primjenjivo, podupire poboljšanje kvalitete proizvoda od maslina poboljšanim otkrivanjem prijevarne i zavaravajuće prakse te krivotvorenja; — se odobrenjem u ime Unije, kada je to primjenjivo, bolje uzima u obzir raznovrsnost autentičnih proizvoda od maslina; — se odobrenjem u ime Unije, kada je to primjenjivo, stremi približavanju međunarodnih standarda u vezi s fizičko-kemijskim i organoleptičkim svojstvima maslinovih ulja, uljâ komine maslina i stolnih maslina; — se odobrenjem u ime Unije, kada je to primjenjivo, ne stvaraju prepreke inovacijama; i — se odobrenjem u ime Unije, kada je to primjenjivo, olakšava trgovina proizvodima od maslina.
(9)

Europsko vijeće pristalo je 21. ožujka 2019. na produljenje do 22. svibnja 2019., pod uvjetom da Zastupnički dom sljedeći tjedan odobri Sporazum o povlačenju. Ako se to ne dogodi, Europsko vijeće pristalo je na produljenje do 12. travnja 2019. i navelo je da očekuje da Ujedinjena Kraljevina naznači daljnje korake prije 12. travnja 2019. kako bi ih moglo razmotriti.
(69)

Nakon objave odluke o pokretanju postupka Ujedinjena Kraljevina dostavila je znatan broj dodatnih dokaza za to da je svim mjerama koje je PCC proveo u potporu MMD-a, s pomoću prihoda u obliku bespovratnih sredstava ili različitim oblicima financiranja, prethodila detaljna analiza njihovih gospodarskih koristi. Za potrebe ocjene postojanja prednosti u ovom predmetu Komisija primjenjuje test ulagatelja u tržišnom gospodarstvu. Na temelju dostavljenih dodatnih dokaza i argumenata Komisija će analizirati bi li hipotetski ulagatelj u tržišnom gospodarstvu u sličnom položaju kao PCC (odnosno u položaju stopostotnog vlasnika MMD-a s dodatnim komercijalnim djelatnostima u luci i slične veličine kao PCC) proveo mjere od 2. do 5. (5) Ta se ocjena mora temeljiti na ex ante dokazima koji upućuju na to da su se odluke o dodjeli mjera od 2. do 5. temeljile na gospodarskim ocjenama usporedivima s onima koje bi u tim okolnostima proveo razboriti privatni ulagatelj u situaciji što sličnijoj situaciji države članice prije nego što bi proveo ulaganje i s obzirom na moguće alternative (6). Osim toga, ta se ocjena mora primijeniti ne uzimajući u obzir pitanja koja se odnose isključivo na ulogu države članice kao javnog tijela (na primjer pitanja socijalne, regionalne ili sektorske politike) (7).
(13)

Kako bi procijenio moguće poteškoće s kojima se stranke susreću u ispunjavanju svojih obveza na temelju članka 4. stavka 1., članka 5. stavaka 1. i 2. i članka 10. Konvencije, nakon što od Tajništva primi informacije koje su stranke dostavile u skladu s tim odredbama, Odbor stranku pisanim putem obavješćuje o dotičnom pitanju. Ako se savjetovanjem s dotičnom strankom preko Tajništva pitanje ne riješi u roku od 90 dana i Odbor ga nastavi razmatrati, on to čini u skladu s točkama od 16. do 24.
(1)

članak 20. stavak 1. mijenja se kako slijedi: (a) točka (a) zamjenjuje se sljedećim: „(a) za dio puta od 0 do 50 km: 23,89 EUR;”; (b) točka (c) zamjenjuje se sljedećim: „(c) za dio puta od 251 do 1 000 km: 0,07 EUR/km;”;
(2)

Odlukom Komisije 2011/128/EU (4) to je odstupanje produljeno do 31. prosinca 2014. te je Provedbenom odlukom Komisije (EU) 2015/346 (5) odobreno slično odstupanje do 31. prosinca 2018.
ODLUKA VIJEĆA (EU, Euratom) 2019/1214

od 15. srpnja 2019.

o imenovanju člana Europskoga gospodarskog i socijalnog odbora, kojeg je predložila Kraljevina Švedska

VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 302.,

uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,

uzimajući u obzir prijedlog švedske vlade,

uzimajući u obzir mišljenje Europske komisije,

budući da:

Vijeće je 18. rujna 2015. donijelo Odluku (EU, Euratom) 2015/1600 (1) , a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

DONIJELO JE OVU ODLUKU:

Članak 1.

G. Sam HÄGGLUND, European Federation of Building and Woodworkers, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.
Članak 3.

Primjenjiva ograničenja

1. Podložno člancima od 4. do 10. ove Odluke, voditelj obrade smije ograničiti primjenu članaka od 14. do 21., 35. i 36. Uredbe (EU) 2018/1725 te njezina članka 4. ako njezine odredbe odgovaraju pravima i obvezama predviđenima u člancima od 14. do 21. te Uredbe u slučaju da bi ostvarivanje tih prava ugrozilo svrhu i povjerljivost nacionalnih kaznenih i financijskih istraga.
265.

Nazir Ahmad JamalEddine (također poznat kao ; Nazir Ahmad, Mohammed JamalEddine)

Spol: muški Funkcija: suosnivač i većinski dioničar društva Apex Development and Projects LLC te osnivač društva A'ayan Company for Projects and Equipment Datum rođenja: 1962. Državljanstvo: sirijsko

Vodeći poslovni čovjek koji djeluje u Siriji i koji ulaže znatna sredstva u građevinskoj industriji, uključujući kontrolu 90 % udjela u društvu Apex Development and Projects LLC koje je stupilo u zajednički pothvat vrijedan 34,8 milijuna USD radi izgradnje projekta Marota City, luksuznog stambenog i komercijalnog kompleksa koji ima potporu režima. U okviru sudjelovanja u izgradnji kompleksa Marota City Nazir Ahmad JamalEddine ima koristi od sirijskog režima i/ili podupire taj režim.
(5)

U određenim okolnostima potrebno je uskladiti prava ispitanika u skladu s Uredbom (EU) 2018/1725 sa zahtjevom djelotvornosti ispitnih postupaka, kao i s punim poštovanjem temeljnih prava i sloboda drugih ispitanika. U tu svrhu članak 25. stavak 1. točke (c), (g) i (h) Uredbe (EU) 2018/1725 Komisiji omogućuje da ograniči primjenu članaka od 14. do 17., 19., 20. i 35., te načela transparentnosti utvrđenog u članku 4. stavku 1. točki (a), u mjeri u kojoj njezine odredbe odgovaraju pravima i obvezama iz članaka od 14. do 17., 19., 20. i 35. te uredbe.
2.

Rečenice: „Od rođenja do prestanka sisanja dopuštena je upotreba sljedećih sustava uzgoja: ispaša, slobodno držanje i kontrolirano držanje. Od prestanka sisanja do klanja životinje se isključivo moraju držati u stajama za slobodno ili kontrolirano držanje.” mijenjaju se kako slijedi: „Od rođenja do prestanka sisanja dopuštena je upotreba sljedećih sustava uzgoja: ispaša, slobodno držanje i slobodno držanje s pristupom pašnjaku. Od prestanka sisanja do klanja životinje se isključivo moraju držati u stajama za slobodno držanje, držanje na vezu ili slobodno držanje s pristupom pašnjaku.” Za faze uzgoja od rođenja do prestanka sisanja upućivanje na „držanje na vezu” briše se u skladu s Direktivom Vijeća 2008/119/EZ od 18. prosinca 2008. o utvrđivanju minimalnih uvjeta zaštite teladi. Za cijelo razdoblje uzgoja, odnosno od rođenja do klanja, dodaje se upućivanje na slobodno držanje s pristupom pašnjaku kako bi se pojasnio dotad korišteni pojam „slobodnog držanja”. Goveda koja se slobodno drže s pristupom pašnjaku mogu se slobodno kretati unutar fizički omeđenog područja kako bi ih se spriječilo da odlutaju.